CELEX: 62007CA0529
Language: el
Date: 2009-06-11 00:00:00
Title: Υπόθεση C-529/07: Απόφαση του Δικαστηρίου (πρώτο τμήμα) της 11ης Ιουνίου 2009 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — Chocoladefabriken Lindt & Sprüngli AG κατά Franz Hauswirth GmbH [Τρισδιάστατο κοινοτικό σήμα — Κανονισμός (ΕΚ) 40/94 — Άρθρο 51, παράγραφος 1, στοιχείο β' — Κρίσιμα κριτήρια για την εκτίμηση της κακής πίστης του αιτούντος την καταχώριση κατά τον χρόνο υποβολής της αίτησης καταχώρισης κοινοτικού σήματος]

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/8
            
         Απόφαση του Δικαστηρίου (πρώτο τμήμα) της 11ης Ιουνίου 2009 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — Chocoladefabriken Lindt & Sprüngli AG κατά Franz Hauswirth GmbH
   (Υπόθεση C-529/07) (1)
   
   (Τρισδιάστατο κοινοτικό σήμα - Κανονισμός (ΕΚ) 40/94 - Άρθρο 51, παράγραφος 1, στοιχείο β' - Κρίσιμα κριτήρια για την εκτίμηση της «κακής πίστης» του αιτούντος την καταχώριση κατά τον χρόνο υποβολής της αίτησης καταχώρισης κοινοτικού σήματος)
   2009/C 180/12
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   Chocoladefabriken Lindt & Sprüngli AG
   κατά
   Franz Hauswirth GmbH
   
      Αντικείμενο
   
   Αίτηση εκδόσεως προδικαστικής αποφάσεως — Oberster Gerichtshof — Ερμηνεία του άρθρου 51, παράγραφος 1, στοιχείο β', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (EE L 11, σ. 1) — Έννοια της «κακής πίστης» του αιτούντος την καταχώριση του σήματος — Αίτηση καταχώρισης σήματος με σκοπό την παρεμπόδιση των ανταγωνιστών να εξακολουθούν να εμπορεύονται παρόμοια προϊόντα τα οποία έχουν ήδη αποκτήσει φήμη — Σοκολατένια πασχαλινά λαγουδάκια
   
      Διατακτικό
   
   Το εθνικό δικαστήριο, προκειμένου να εκτιμήσει αν υπάρχει κακή πίστη του αιτούντος την καταχώριση, κατά την έννοια του άρθρου 51, παράγραφος 1, στοιχείο β', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα, οφείλει να λάβει υπόψη όλους τους κρίσιμους παράγοντες που προσιδιάζουν στην προκείμενη περίπτωση και υφίστανται κατά τον χρόνο υποβολής της αίτησης καταχώρισης ενός σημείου ως κοινοτικού σήματος, ειδικότερα δε:
   
               —
            
            
               το γεγονός ότι ο αιτών την καταχώριση γνωρίζει ή οφείλει να γνωρίζει ότι ένας τρίτος χρησιμοποιεί για πανομοιότυπο ή παρόμοιο προϊόν, σ’ ένα τουλάχιστον κράτος μέλος, πανομοιότυπο ή παρόμοιο σημείο ικανό να προκαλέσει σύγχυση με το σημείο του οποίου ζητείται η καταχώριση,
            
         
               —
            
            
               την πρόθεση του αιτούντος να εμποδίσει τον εν λόγω τρίτο να εξακολουθεί να χρησιμοποιεί το σημείο αυτό, καθώς και
            
         
               —
            
            
               τον βαθμό νομικής προστασίας που παρέχεται στο σημείο του τρίτου και στο σημείο του οποίου ζητείται η καταχώριση.
            
         
      (1)  ΕΕ C 37 της 9.2.2008.